**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | Global Ecovillage Network Ukraine (GEN Ukraine) |
| Adresse |  Підтримка та розвиток сталих спільнот в Україні / 28 Ivasiuka str. app. 74, 76010 Ivano-Frankivsk, Ukraine |
| Telefon | +380 67 252 1068 | E-mail | genukraine2018@gmail.com  |
| Hjemmeside | <https://genukraine.com.ua/>  | Evt. Facebook, blog, Youtube kanal, Flickr etc. | <https://www.facebook.com/globalecovillagenetwork.ua>  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af det I søger om støtte til**
	1. *Hvad er formålet med aktiviteten?*
	2. *Hvorfor er det vigtigt? Og hvorfor skal den realiseres nu?*
	3. *Hvad består aktiviteten af?*
	4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
	5. *Hvordan hænger aktiviteten sammen med foreningens øvrige arbejde og projektrelateret informationsarbejde (2% PRI-midler)?*
	6. *Hvordan inddrager I erfaringer fra eventuelle tidligere oplysningsaktiviteter?*
	7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i forhold til sidst?*

|  |
| --- |
| *Formålet med aktiviteten er at sætte fokus på, hvordan økolandsbyerne i Ukraine (via koordinering af GEN Ukraine) har mobiliseret sig og omdannet økolandsbyer & permakulturcentre til pt. ca. 70 ”safe spaces” for familier, mest kvinder & børn, på flugt fra krigen. Projektet er støttet af DERF med indtil videre 500.000 kr. Præsidenten for GEN Ukraine, Maksym Zalevskyi, skriver mange beretninger på Facebook om hans tanker om krigen og økolandsbyerne som alternative ”modtagecentre”. Han skriver lige fra hjertet om krigen i Ukraine. Om at vælge at blive i stedet for at tage afsted. Om at vælge at være frivillig i økosamfundene i stedet for at være soldat i krigen. Om sammenholdet i økolandsbyerne. Om håbet for fremtiden, om genopbygning. Og meget mere. Maksym er en blændende formidler og hans ord vækker resonans blandt mange af os. Formålet med aktiviteten er således at få hans ord bredt ud ved at oversætte Maksyms skrevne tekster fra ukrainsk til engelsk og så til dansk og udgive dem løbende på vores sociale medier og kommunikationsplatforme i LØS, men også gennem Global Ecovillage Network Europe.Ved at anvende GEN Europe’s kommunikationsplatform kan Maksyms ord fra krigen og samarbejdet med de danske økosamfund og LØS nå ud til folk i hele Europa, herunder alle de mange økolandsbyer, permakulturcentre og bofællesskaber, som har stillet sig til rådighed for at huse ukrainske flygtninge. Maksyms ord skal med titlen ”Breve fra Ukraine” udkomme som løbende dråber af opslag på sociale medier / kommunikationsplatforme, men skal også udgives som én samlet udgivelse (PDF), som kan spredes og downloades frit. Derudover består aktiviteten af små korte videoklip (4) med Maksym i Ukraine, som skal have engelske undertekster og udkomme på de samme kanaler. Aktiviteterne kommer lige i kølvandet på vores (CISU-)samarbejde med GEN Ukraine, en partner gennem 5 år, som vi har et tæt og venskabeligt forhold til. Det har derfor været klart for os i LØS fra krigens første dag, at vi skulle hjælpe GEN Ukraine med deres omstilling til at huse flygtninge, hvilket vi har gjort ved privat indsamling og ved bevilling fra DERF-puljen i CISU. Det er derfor også en naturlig forlængelse af vores engagement i Ukraine at få udbredt kendskab til aktiviteterne bredere i både Danmark (via LØS) og Europa (via GEN Europe).* *Vi har i 2020 afholdt et Engagmentspulje-projekt, en bæredygtghedsfestival på Sydfyn. Her havde vi 5 ukrainere i Danmark i en måned, hvor de deltog i aktiviteterne. Dette samarbejde blev formidlet bredt. Vi er således vant til at kommunikere om og med GEN Ukraine.*  |

1. **SUCCESKRITERIER. Beskriv konkret hvad I vil opnå med aktiviteten**
	1. *Beskriv de kriterier der skal være opfyldt for, at I har nået jeres mål med aktiviteten.*
	2. *Hvordan vil I måle om succeskriterierne er opfyldt?*

|  |
| --- |
| *Vi vil med aktiviteten sprede Maksyms ord bredere ved at oversætte dem fra ukrainsk* *til engelsk og dansk. Vores mål med aktiviteten er således opfyldt, når det oversatte materiale bliver delt bredt på LØS’ og GEN Europe’s kommunikationsplatforme, hvorved en meget stor og også bred målgruppe bliver nået i både de danske og europæiske økolandsbysamfund.* *Vi vil ligeledes forsøge at dele teksterne via danske medier og andre interessenter samt målrette Maksyms skrevne engelske og danske ord til skoler (højere klassetrin i folkeskolen eller gymnasiet). Her forestiller vi os, at materialet kan inspirere i forhold til, hvordan ord kan sætte handling i gang. ”Breve fra Ukraine” tjener således også som eksempel på, at ord har magt, at ord kan inspirere, at ord kan sprede håb & engagement.**Vi vil i den forbindelse tage ud på 3 skoler i Danmark (som et pilot-projekt) sammen med medlemmer af GEN Ukraine, som vi har boende i danske økosamfund under krigen, for at formidle brevene ‘live’ med efterfølgende dialog.* *Vi kan måle succeskriteriernes opfyldelse ved at monitorere, hvordan brevene bliver set og læst på SoMe platforme og hvor stor interesse, der er for at anvende materialet på skolerne. Samt evaluering af de tre besøg på skolerne.*  |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
	2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *- samarbejdet mellem GEN Ukraine og LØS, i forhold til oversættelse og deling af materialet på skoler.* *LØS har en sekretariatsleder, der også har rollen som kommunikationsmedarbejder. Hun vil være ansvarlig for, at der bliver samlet op, koordineret og evalueret.*  |

1. **MÅLGRUPPE. Beskriv hvem aktiviteten primært henvender sig til**
	1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
	2. *Hvordan appellerer særligt I til den målgruppe?*
	3. *Hvad skal målgruppen have lært af aktiviteten?*

|  |
| --- |
| * *den brede offentlighed i Danmark og Europa.*
* *skoler i Danmark*

*Brevene giver et helt andet og unikt indblik i at deltage som civilsamfundsorganisation under krigen. Historien ‘fra økosamfund til økosamfund’ er fængende - fortalt på skolerne af de GEN Ukraine medlemmer, der er kommet hertil og vil være behjælpelige med projektet.* *Målgruppen skal kunne se nuancerne i det frivillige arbejde - herunder også risikoen for at brænde ud, som ildsjæl. Men vigtigst af alt, skal målgruppen kunne se nødvendigheden af at gøre noget. Også i svære tider og under krig. ‘Man kan indtage tre roller i en krig: man kan være soldat, flygtning eller frivillig”, skriver Maksym. Målgruppen skal derfor gerne få en følelse af, at man faktisk KAN gøre en forskel som enkeltperson og som gruppe, når man samarbejder om en fælles sag. “Breve fra Ukraine” tjener således også som eksempel på, at ord kan inspirere samt sprede håb & engagement.* |

1. **TEMAER. Beskriv hvordan I arbejder med de fire punkter nedenfor** (hvis I gør det)
	1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *GEN Ukraine leverer historierne og oversætter til engelsk - vi oversætter til dansk og formidler dem videre. GEN Ukraine laver videoerne i Ukraine. Projektet handler netop om at formidle, hvad de står midt i.* *Verdensmålene indgår, idet Verdensmål 11 - BÆREDYGTIGE BYER OG LOKALSAMFUND - er det, man er ved at opbygge i de mange ‘safe centres’, som GEN Ukraine har opbygget i Ukraine. Verdensmål 17 - PARTNERSKABER FOR HANDLING - er også det, vi her demonstrerer (qua det tætte samarbejde mellem LØS og GEN Ukraine). Vores budskab er ikke nød og elendighed ved krigen, men de positive fællesskaber, der opstår i økosamfundene, som har slået dørene op for internt fordrevne. OGSÅ de pro-russiske steder byder ukrainske flygtninge velkomne. Det er folk, der vælger at blive. Der tror på, at de kan og vil genopbygge deres land, både fysisk og psykisk. Maksyms ord udtrykker styrke, håb, muligheder for handling. Og det er denne positive vinkel vi ønsker at komme ud med.*  |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *I hvilket omfang vil det være nødvendigt at aflønne?*
	4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *”Breve fra Ukraine” kræver massiv arbejdsindsats ift. oversættelse fra ukrainsk til engelsk og fra engelsk til dansk. Oversættere fra ukrainsk til engelsk og grafiker på det layoutmæssige er 2 ukrainske kollegaer fra GEN Ukraine, som netop er ankommet som flygtninge til Danmark. Det er vores ønske at kunne aflønne dem for arbejdet, mens oversættelsen fra engelsk til dansk bliver foretaget af os danskere i LØS frivilligt.* *Brevene skal oversættes fra nu og så længe Maksym formidler fra krigen. Men realistisk håber vi at kunne oversætte og udbrede minimum 10 breve fra Maksym. Estimeret i perioden april-juni 2022.**Vi har sendt de første tre breve, som vi har haft kapacitet til at oversætte, til Roskilde Festival, der har udvist interesse for vores arbejde og særligt for Maksyms historier.*  |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *Aktiviteten skal formidles internt og eksternt i Danmark via egne kommunikationsplatforme (web, facebook, instagram, nyhedsbrev, magasin) samt de samme platforme hos GEN Europe (kommunikation udadtil).* *Derudover er vi allerede i kontakt med bl.a. Roskilde Festival, som gerne vil formidle ”Breve fra Ukraine”.Vi vil gerne kunne udbrede brevene gennem CISU, som her har nogle meget levende beretninger fra sine medlemsorganisationer og partnere i felten, hvor DERF midlerne er i spil.* |